ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
การรับรองเมล็ดพันธุ์ปาล์มน้ำมันลูกผสมเทเนอรา (DxP)
ให้เป็นเมล็ดพันธุ์รับรองตามพระราชบัญญัติพันธุ์พืช
พ.ศ. ๒๕๑๘
พ.ศ.
๒๕๔๓
-------------

 โดยที่เป็นการสมควรให้มีการรับรองเมล็ดพันธุ์ปาล์มน้ำมันลูกผสมเทเนอรา
(DxP) ให้เป็นเมล็ดพันธุ์รับรอง
 อาศัยอำนาจตามความในมาตรา
๕ แห่งพระราชบัญญัติพันธุ์พืช พ.ศ. ๒๕๑๘ 
มาตรา ๒๘ และมาตรา ๒๘ ทวิ แห่งพระราชบัญญัติพันธุ์พืช พ.ศ.
๒๕๑๘ ซึ่งแก้ไขเพิ่มเติมโดย
พระราชบัญญัติพันธุ์พืช (ฉบับที่ ๒) พ.ศ. ๒๕๓๕
รัฐมนตรีว่าการกระทรวงเกษตรและสหกรณ์
ออกประกาศไว้ ดังต่อไปนี้

 ข้อ
๑
ผู้ใดประสงค์จะให้กรมวิชาการเกษตรรับรองเมล็ดพันธุ์ปาล์มน้ำมัน
ลูกผสมเทเนอรา (DxP) เพื่อออกหนังสือรับรองเมล็ดพันธุ์ให้เป็นเมล็ดพันธุ์รับรอง
ให้ยื่นคำขอ
ตามแบบ ร.ม. ๕ ท้ายประกาศนี้ต่อ
พนักงานเจ้าหน้าที่กองควบคุมพืชและวัสดุการเกษตร กรม
วิชาการเกษตร และต้องปฏิบัติตามหลักเกณฑ์ วิธีการ
และเงื่อนไข ดังต่อไปนี้
 (๑)
โครงการปรับปรุงพันธุ์ มีรายละเอียดดังต่อไปนี้
  (๑.๑)
ข้อมูลการปรับปรุงพันธุ์ปาล์มน้ำมันที่สามารถตรวจสอบได้
  (๑.๒)
แผนการปลูกแปลงพ่อพันธุ์ แม่พันธุ์อย่างเป็นระบบ
  (๑.๓)
สถานที่ผลิตเมล็ดพันธุ์ถูกต้องตามหลักวิชาการ
  (๑.๔)
กรรมวิธีการผลิตเมล็ดงอกถูกต้องตามหลักวิชาการ
 (๒)
การคัดเลือกต้นพ่อพันธุ์และแม่พันธุ์ มีรายละเอียดดังต่อไปนี้
  (๒.๑)
ประวัติต้นพ่อพันธุ์และแม่พันธุ์ ตลอดจนข้อมูลเกี่ยวกับการคัดเลือก
ต้นพ่อพันธุ์แม่พันธุ์ที่สามารถตรวจสอบได้
  (๒.๒)
มีการคัดเลือกต้นแม่พันธุ์ได้มาตรฐานและถูกต้องตามหลักวิชาการ 
(ตามรายละเอียดในภาคผนวก ๑) โดย
 (๒.๒.๑) ต้นแม่พันธุ์ ต้องมีความสม่ำเสมอ
(Uniformity) ของ
ลักษณะประจำพันธุ์
 (๒.๒.๒) ต้นแม่พันธุ์ ดูรา (Dura; D)
ควรได้ผลผลิตตามมาตรฐาน
การวิจัย
  (๒.๓)
มีการคัดเลือกต้นพ่อพันธุ์ฟิสิเฟอรา (Pisifera; P) ได้มาตรฐานและ
ถูกต้องตามหลักวิชาการ (ตามรายละเอียดในภาคผนวก ๑)
โดยต้นพ่อพันธุ์ต้องมีความสม่ำเสมอ
ของลักษณะประจำพันธุ์
 (๓)
ต้องแสดงรายละเอียดเกี่ยวกับขั้นตอนและวิธีการผสมข้าม หรือถ่ายละออง
เกสรในการผลิตเมล็ดพันธุ์ที่ถูกต้องตามหลักวิชาการ
และสามารถตรวจสอบได้
 (๔)
การตรวจสอบลักษณะประจำพันธุ์ปาล์มน้ำมันของลูกผสมเทเนอรา (DxP)
  (๔.๑)
ต้องมีความสม่ำเสมอของลักษณะประจำพันธุ์สูง (ไม่ต่ำกว่า ๙๕%) 
โดยพิจารณาจาก
 (๔.๑.๑) ลักษณะทรงต้น ลักษณะทางใบ
 (๔.๑.๒) ลักษณะรูปร่างและขนาดของผล
 (๔.๑.๓) ขนาดของเมล็ด และความหนาของกะลา
  (๔.๒)
มีจำนวนของพันธุ์อื่นที่ไม่ใช่ลูกผสมเทเนอรา (DxP) เจือปนอยู่
ไม่เกินร้อยละ ๕
  (๔.๓)
มีข้อมูลผลผลิตเพื่อใช้ประกอบในการพิจารณารับรองเมล็ดพันธุ์
ปาล์มน้ำมันลูกผสมเทเนอรา (DxP)
  (๔.๔)
มีลูกผสมเทเนอรา (DxP) ที่เป็นโรคทางใบบิด (Crown Disease) 
ไม่เกินร้อยละ ๕
ภายใต้การตรวจสอบในระยะเวลาติดต่อกันอย่างน้อย ๓ ปี
 (๕)
การทดสอบเปรียบเทียบเมล็ดพันธุ์ลูกผสมเทเนอรา (DxP)
 
ผู้ผลิตเมล็ดพันธุ์ปาล์มน้ำมันลูกผสมเทเนอรา (DxP) ที่ได้รับการรับรองจะ
ต้องส่งเมล็ดพันธุ์ให้กรมวิชาการเกษตรนำไปปลูกทดสอบเปรียบเทียบกับเมล็ดพันธุ์รับรอง
อื่นในสภาพแวดล้อมต่าง ๆ ตามหลักเกณฑ์
การวิจัยของกรมวิชาการเกษตร (ตามรายละเอียดใน
ภาคผนวก ๒)

 ข้อ
๒
ให้กรมวิชาการเกษตรแต่งตั้งคณะผู้ตรวจสอบการผลิตภาคสนาม (Field 
Inspector) เพื่อทำหน้าที่ตรวจสอบแปลงผลิตเมล็ดพันธุ์
และสุ่มเก็บตัวอย่างเมล็ดพันธุ์ เพื่อ
วิเคราะห์คุณภาพตามวิธีการที่กรมวิชาการเกษตรกำหนด
นำเสนอคณะกรรมการรับรองเมล็ดพันธุ์
ปาล์มน้ำมันลูกผสมเทเนอรา (DxP) พิจารณาให้การรับรอง

 ข้อ
๓ ผู้ยื่นขอรับรองเมล็ดพันธุ์ปาล์มน้ำมัน เมื่อได้ดำเนินการถูกต้องตาม
หลักเกณฑ์ในข้อ ๑ (๑) ถึงข้อ ๑ (๔) แล้ว
และกรมวิชาการเกษตรเห็นสมควรออกหนังสือรับรอง
เมล็ดพันธุ์รับรองได้
ให้อธิบดีกรมวิชาการเกษตรออกหนังสือรับรองเป็นเมล็ดพันธุ์ปาล์มน้ำมัน
ลูกผสมเทเนอรา (DxP) เท่านั้น ร.ม. ๖
แต่ไม่รับรองผลผลิตและเปอร์เซ็นต์น้ำมัน โดยมีอายุการ
รับรองไม่เกิน ๓ ปี

 ข้อ
๔
หากตรวจสอบพบว่าผู้ได้รับการรับรองไม่ปฏิบัติตามหลักเกณฑ์ วิธีการ
และเงื่อนไขตามประกาศนี้ ให้อธิบดีกรมวิชาการเกษตร
โดยคำแนะนำของคณะกรรมการรับรอง
เมล็ดพันธุ์ปาล์มน้ำมันลูกผสมเทเนอรา (DxP)
มีอำนาจสั่งยกเลิกการรับรองเมล็ดพันธุ์ปาล์มน้ำมัน 
นั้น

 ข้อ
๕
ผู้ยื่นคำขอเมื่อได้รับการรับรองเมล็ดพันธุ์ให้เป็นเมล็ดพันธุ์ลูกผสมเทเนอ
รา (DxP) จะต้องรักษามาตรฐาน
และคุณภาพเมล็ดพันธุ์ให้ได้ตามหลักเกณฑ์ของกรมวิชาการ
เกษตร หากเมล็ดพันธุ์ลูกผสมเทเนอรา (DxP)
ไม่ได้คุณภาพตามที่กรมวิชาการเกษตรกำหนด 
ผู้เสียหายสามารถเรียกร้องให้ชดเชยค่าเสียหายได้จากผู้ได้รับการรับรอง

 ข้อ
๖
ผู้ยื่นคำขอจะต้องเป็นผู้เสียค่าใช้จ่ายให้แก่พนักงานเจ้าหน้าที่ ตาม
กำหนดไว้ในประกาศกระทรวงเกษตรและสหกรณ์ เรื่อง ค่าป่วยการ
ค่าพาหนะ ค่าเช่าที่พัก และ
ค่าใช้จ่ายของพนักงานเจ้าหน้าที่ ตามพระราชบัญญัติพันธุ์พืช
พ.ศ. ๒๕๑๘ (ฉบับที่ ๑) พ.ศ. 
๒๕๓๖ ในการออกไปตรวจสอบการผลิตเมล็ดพันธุ์
การสุ่มตัวอย่างเพื่อวิเคราะห์คุณภาพการทำ
แปลงทดสอบเปรียบเทียบ และอื่น ๆ
 ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๓ ตุลาคม พ.ศ. ๒๕๔๓
  ประภัตร โพธสุธน
 รัฐมนตรีว่าการกระทรวงเกษตรและสหกรณ์

[ดูข้อมูลจากภาพกฎหมาย]

[รก.๒๕๔๓/พ๑๑๕ง/๔/๑๐ พฤศจิกายน ๒๕๔๓]

 ชไมพร/แก้ไข
 ๒๘
พฤษภาคม ๒๕๔๕
 (B+A)